I februar fik en jæger ram på en guldsjakal, der normalt ikke ses i Danmark, da han var på rævejagt.

Men guldsjakalen var ikke den eneste, der var kommet på afveje. Sjakalen blev sendt til undersøgelse på veterinærinstituttet på DTU, og her fandt man 21 flåter, som normalt heller ikke ses i Skandinavien.

Hele 18 af flåterne var bærere af sygdommen Rickettsia raoultii, som aldrig er set i Skandinavien tidligere. Og det specielle ved flåten, der kaldes engflåten, er, at den som navnet antyder, kan bo på åbne områder som enge og marker.

Det er i modsætning til den mest almindelige flåttype, skovflåten, der holder sig til skovområder.

- Den udvider det område, vi har flåter i Danmark. Den er lidt mere til lysåbne områder. Vi får et større areal med flåter, hvis den vælger at slå sig ned her, siger epidemiolog ved DTU fødevareinstituttet René Bødker til P1 Morgen.

Vær opmærksom på bid

Den nye type flåt gør, at vi skal være ekstra opmærksomme, hvis vi kommer hjem fra en gåtur i naturen med en blodsugende blind passager. Rickettsia-sygdommen, som engflåten bærer, skal nemlig behandles anderledes end den Borrelia-bakterie, som skovflåter kan bære rundt på.

Læs også : Rådyr tager flåten med i sommerhus

Rene Bødker anbefaler derfor, at man tager flåten med til lægen, hvis man opdager et udslæt omkring et flåtbid: